- Այդ մարդիկ «ոչ» էին ասում, որովհետեւ չէին կարդացել, չէին ցանկանում ուսումնասիրել: Այս Սահմանադրությունը միտված է ապագային եւ անկախ նրանից՝ մեր սերունդը կանի, այս խորհրդարանը կանի, թե՝ ոչ, մենք վերջիվերջո պետք է գնանք այս քայլին: Հիմա, երբ քաղաքական ուժերը ծանոթանում են եւ տեսնում են, որ իրենց բոլոր առաջարկությունները քննարկման առարկա են եւ այդ քննարկումների արդյունքում բազմաթիվ փոփոխություններ են կատարվում, նրանք նույնպես հասկացան, որ մեր նպատակը իդեալական Սահմանադրություն ունենալն է, որը կարողանա ծառայել մեր երկրի հետագա զարգացմանը: Այդ իսկ պատճառով նրանք գնում են «այո»-յի կողմը: Եւ ես չեմ պատկերացնում մի քաղաքական ուժ, որը իմպերատիվ ձեւով ասում է՝ մենք դեմ ենք եւ վերջ, չենք ցանկանում քննարկման փուլ մտնել, ինչպե՞ս պետք է վերջում գտնի իր տեղը քաղաքական դաշտում: